**Δ Ε Λ Τ Ι Ο Τ Υ Π Ο Υ**

ΚΔΒΜ Ωραιοκάστρου, 08/9/2022

**Θέμα: Πρόσκληση εκδήλωσης ενδιαφέροντος συμμετοχής στα τμήματα μάθησης του Κέντρου Διά Βίου Μάθησης (Κ.Δ.Β.Μ.) Δήμου Ωραιοκάστρου**

Ενημερώνουμε κάθε ενδιαφερόμενο/η ότι ο Δήμος Ωραιοκάστρου, το Υπουργείο Παιδείας και Θρησκευμάτων (διά της Γενικής Γραμματείας Επαγγελματικής Εκπαίδευσης, Κατάρτισης, Διά Βίου Μάθησης και Νεολαίας) και το Ίδρυμα Νεολαίας και Διά Βίου Μάθησης συνεχίζουν επιτυχώς τη λειτουργία του Κ.Δ.Β.Μ. του Δήμου Ωραιοκάστρου στο οποίο θα υλοποιηθούν προγράμματα Γενικής Εκπαίδευσης Ενηλίκων, στο πλαίσιο του συγχρηματοδοτούμενου Έργου «Κέντρα Διά Βίου Μάθησης (Κ.Δ.Β.Μ.)-Νέα Φάση» (ΟΠΣ 5002212).

Στο Κ.Δ.Β.Μ. του Δήμου Ωραιοκάστρου μπορούν να δημιουργηθούν τμήματα, σύμφωνα με τον πίνακα που ακολουθεί:

|  |  |  |  |
| --- | --- | --- | --- |
| **Α/Α** | **ΤΙΤΛΟΙ ΠΡΟΓΡΑΜΜΑΤΩΝ** | **ΔΙΑΡΚΕΙΑ** **ΣΕ ΩΡΕΣ** | **ΤΡΟΠΟΣ ΠΑΡΑΚΟΛΟΥΘΗΣΗΣ** |
| **ΤΗΛΕ-ΕΚΠΑΙΔΕΥΣΗ**  | **ΔΙΑ ΖΩΣΗΣ** |
| 1 | Νέες Τεχνολογίες στην Τρίτη Ηλικία | 25 |  | X |
| 2 | Συμβουλευτική σταδιοδρομίας | 25 |  | Χ |
| 3 | Ηλεκτρονική Επιχειρηματικότητα - e-επιχειρείν | 25 |  | X |
| 4 | Αγγλικά για το χώρο εργασίας (Α2-Β1) | 25 |  | X |
| 5 | Αρωματικά- Φαρμακευτικά Φυτά | 25 |  | X |
| 6 | Εργαστήρι δημιουργίας κοσμήματος | 50 |  | X |
| 7 | Πλέξιμο Χειρός-Μηχανής | 50 |  | X |

Τα προσφερόμενα προγράμματα μπορούν να παρακολουθήσουν ενήλικες ανεξαρτήτως χώρας καταγωγής, ηλικίας και μόρφωσης, καθώς και μέλη ευάλωτων κοινωνικά ομάδων. Για την ένταξη των ενδιαφερομένων στα τμήματα απαιτείται η συμπλήρωση σχετικής αίτησης με επίδειξη του δελτίου αστυνομικής ταυτότητας ή του διαβατηρίου ή άλλου νομιμοποιητικού εγγράφου του ενδιαφερόμενου.

**Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση».**

Για πληροφορίες και δηλώσεις συμμετοχής απευθυνθείτε στο Κέντρο Δια Βίου Μάθησης:

Τηλ. : 2313304067

Email: kdvm@oraiokastro.gr

 **Θα τηρηθεί σειρά προτεραιότητας.**